Storm the Gates

Storm the Gates on brittiläisen metalliyhtye Venomin 15 albumi, jonka Spinefarm Records julkaisi vuonna 2018. == Vastaanotto == Soundin Nuutti Heiskala kirjoitti ”väsähtäneen edelläkävijän sinnittelevän vanhan maineen varassa”. Aiempien albumien kaavaa toistava Storm the Gates ei Heiskalan mukaan tavoita varhaisen Venomin luomaa vaarantunnetta.Heiskala, Nuutti: Levyarvio: Väsähtänyt edelläkävijä sinnittelee vanhan maineen varassa – Venomin uutuus ei puhuttele. Soundi 2/2019, verkkoversio julkaistu 28.2.2019. Viitattu 21.10.2021. Kaaoszinen Sami Elamaa piti Storm the Gatesia ”kerta kaikkiaan keskinkertaisena suorituksena”. Mielikuvituksettomien riffien ja kertosäkeiden varaan rakentuvat kappaleet aiheuttavat Elamaassa ”pelkkää myötähäpeää”, vaikka albumi onkin hieman parempi kuin vuoden 2006 ”mätäpaise” Metal Black.Elamaa, Sami: Kerta kaikkiaan keskinkertaista suoritusta – arviossa Venomin ”Storm the Gates”. Kaaoszine, 1.1.2019. Viitattu 21.10.2021. Angry Metal Guy -sivustolla julkaistu arvio kuvaili Venomia ”anakronismiksi”, jonka uhmakas asenne on vuosien saatossa kuihtunut ja menettänyt merkityksensä. ”Surullisintahan kaikessa on se, ettei [Storm the Gates] varmaankaan jää Venomin viimeiseksi albumiksi. Mutta se voisi yhtä hyvin jäädä, sillä seuraava ei ole sen kummempi.”Ferrous Beuller: Venom – Storm the Gates Review. Angry Metal Guy, 17.12.2018. Viitattu 21.10.2021. Myös Sputnikmusicin Brendan Schroer valitteli Venomin alennustilaa ja kappaleiden keskinäistä samankaltaisuutta. Storm the Gatesin harvoina onnistumisina Schroer mainitsee ”The Mighty Have Fallenin”, johon tuplabasarikomppi ja black metal -henkinen kitaratremolo tuovat aggressiota, sekä ”I Dark Lordin”, jonka pelottava tunnelma poikkeaa muista albumin kappaleista.Schroer, Brendan: Venom. Storm the Gates. Sputnikmusic, 23.12.2018. Viitattu 21.10.2021. BraveWordsin Ryan Owenson piti Storm the Gatesia ja vuonna 2015 ilmestynyttä From the Very Depthsiä Venomin parhaina albumeina sitten 1980-luvun alun. From the Very Depthsin suoraviivaiseen metalliin verrattuna Storm the Gates on punk-vaikutteisempi: ”Metallin ja punkin välinen jännite on aina ollut Venomin vahvuuksia, ja tämä albumi vangitsee sen hyvin eläväisesti.” Owenson kehuu myös ”viehättävän vanhakantaisia” tuotantoarvoja.Owenson, Ryan: VENOM - Storm The Gates. BraveWords, 19.12.2018. Viitattu 21.10.2021. New Noise Magazinen Brian O’Neill huomauttaa, ettei black metalin kehittäjänä pidetty Venom ole enää pitkään aikaan julkaissut genreen kuuluvaa musiikkia. Tämä saattaa tosin johtua tyylilajin, ei yhtyeen, muuttumisesta. Storm the Gatesia O’Neill kuvailee vanhanaikaisen thrash metalin ja punkin sekoitukseksi, joka on hieman keskivertoa parempi 2000-luvun Venom-albumi. Conrad ”Cronos” Lantin sanoituksia hän pitää ”hassuina”, varsinkin kun huomioi miehen ehtineen jo yli 50 vuoden ikään.O’Neill, Brian: Album Review: Venom – Storm The Gates. New Noise, 14.12.2018. Viitattu 21.10.2021. The Metal Archives -sivuston käyttäjäarvioista lasketun keskiarvon mukaan Storm the Gates on Venomin huonoin albumi.Venom: Discography (Main). The Metal Archives. Viitattu 11.9.2023. == Kappaleet == # # # # # # # # # # # # # == Kokoonpano == * Conrad ”Cronos” Lant – laulu, bassokitara * Stuart ”Rage” Dixon – sähkökitara * Danny ”Dante” Needham – rummut == Lähteet == == Aiheesta muualla == * * Luokka:Venomin albumit Luokka:Vuoden 2018 albumit